loir du corps d'icelle cité ne fut d'y entendre : que néant moins 

 en a reçeu blasme et diffamacion en divers lieux, le tout à la 

 faulte et culpe des dessusdictz. 



XV. — Item que lesdictz d'Ancier et Larnbelin, pendant le 

 temps de leurdict règne, ont tenu plusieurs et divers moiens 

 sinistres, user de grandes vindications soubz umbre de justice 

 pour maintenir leur auctorité et crédit en icelle. Mesmes si 

 aucuns des gouverneurs pour l'année contredisoit à leur désor- 

 donnée volenté, l'année suigvante, par leurs practiques, se 

 treuvoient depportez dudict gouvernement. Les aultres citoyens 

 et habitans en icelle contredisans à leursdictes volentez ou 

 faisantz chose qui leur despleut ou à aulcuns d'iceux, les aucuns 

 estoient envoyez en prison, les aultres condampnez à émendes, 

 et aux aultres, tant dudict Besançon que du conté de Bourgon- 

 gne, leur estoit interdit et refusé l'entrée dudict Besançon. Et 

 se sont retreuvés plusieurs citiens condampnez à diverses 

 émendes pour avoir dict la vérité des vices dudict Larnbelin 

 au port dudict d'Ancier : tellement que par les tyrannies, vindi- 

 cacions et moiens dessusdictz, personne n'osoit contredire à ce 

 que lesdictz d'Ancier et Larnbelin ou aulcun d'èulx vouloient 

 faire, fût bien ou mal, ny dire ou faire chose qui leur despleut 

 ou à aulcun d'eux. 



XVI. — Item que toutes maulvaises nouvelles, tant de la foy 

 que de Ladicte Majesté et du roy des Romains, le plus souvent 

 contre vérité, se sont dictes et publiées audict Besançon par 

 les dessusdictz et chascun d'iceulx, avec démonstration d'en 

 estre joyeulx, et les bonnes et prospères demeuroient taisées. 



XVII. — Item pour ce que audict Besançon tousjours se sont 

 esleuz aucuns gouverneurs gens de bien que ne voloient adhé- 

 rer aux volentez des dessusdictz, ce véans et pour conclure 

 toutes choses en l'hostel de ville d'illec au plaisir desdictz 

 d'Ancier et Larnbelin, affin qu'ilz ne fussent empeschez par les 

 dessusdictz, ledict d'Ancier faisoit assembler en son jardin, 

 appelé le jardin d'Olivet, aucuns desdictz gouverneurs ses 

 adhérans et ministres et ledit Larnbelin, et avant que d'aller 

 oudict hostel de ville mectoient en terme et concluoient entre 



